**COFNODION CYNGOR CYMUNED DYFFRYN ARDUDWY A TALYBONT A GYNHALIWYD YN NEUADD GYMUNEDOL, DYFFRYN ARDUDWY AM 7.30 O’R GLOCH 06.09.16**

**9.1 YMDDIHEURIADAU**

Dim.

**9.2 PRESENNOL**

Cyng. Edward Griffiths (Cadeirydd), Emrys Jones (Is-Gadeirydd), Edward Williams, Catrin Edwards, John Ceri Evans, John Ellis Williams, Sion Ifor Williams, Sian Edwards, Margretta Cartwright, Owen Gwilym Thomas, Mike Tregenza, Eryl Jones-Williams.

Croesawodd y Cadeirydd Mrs Rhian Davenport i’r Cyngor er mwyn iddi gael rhoi cefndir mwy manwl ynglyn ar tapestry oedd wedi ei dderbyn a dod a nhw i ddangos i’r Aelodau ac yn gofyn a oedd gan y Cyngor ddiddordeb i’w prynnu a’i gosod i fyny yn y neuadd. Eglurodd Mrs Davenport ei bod wedi cael rhain gan Mrs Williams, Tanforhesgan,Ynys a oedd wedi datgan ei bod eisiau £200 am y ddau a datganodd Mrs Davenport ymhellach am ei bod yn casglu arian at Ambiwlans Awyr Cymru fe fyddai y Cyngor yn gallu rhoi rhan o’r cyfraniad y maen’t yn ei roi i’r Ambiwlans Awyr bob mis Hydref i Mrs Wiiiams am y tapestry. ‘Roedd yr Aelodau wedi synnu o weld y gwaith da oedd wedi mynd i mewn iddynt a cytunwyd trafod y mater ymhellach am ei fod yn item ar yr agenda. Diolchwyd i Mrs Davenport am ddod a rhain i ddangos i’r Aelodau.

**9.3 CYHOEDDIADAU’R CADEIRYDD**

Ar ran y Cyngor cydymdeimlodd y Cadeirydd a theulu y diweddar Mr.Eurwyn Williams, Gorsdolgau.

**9.4 COFNODION**

Derbyniwyd cofnodion o gyfarfod Gorffennaf 5ed fel rhai cywir.

**9.5 MATERION YN CODI O’R COFNODION**

Nid oedd dim materion yn codi o’r cofnodion.

**9.6 DATGAN DIDDORDEB**

Nid oedd neb yn datgan diddordeb ar unrhyw fater.

**9.7 MATERION CYNGOR GWYNEDD**

Adroddodd y Cyng. Eryl Jones Williams ei fod ers y cyfarfod diwethaf wedi mynychu y canlynol:- Gorffennaf 4ydd Llywodraethwyr ysgol Dyffryn, 7ed tai, Pwllheli 10-1, gofal gwasanaethau cymdeithasol, Porthmadog 2-4.30, 8ed cyfarfod rheilffordd Machynlleth, 13eg ymchwiliad ysbyty Alltwen, 14eg Llywodraethwyr ysgol Dyffryn, 18ed Parc Cenedlaethol, Tanybwlch, 21ain trwyddedu Dolgellau 12-4, cyfarfod gyda Anwen Davies, neuadd bentref 6-9, 22ain gwasanaeth coffa Penmaenpool, 26ain cyfarfod paratoi pwyllgor gwasanaethau, Penrhyndeudraeth, 27ain linc fidio ysbyty Alltwen 1-4, cinio ffarwel Salmon Williams, 20 mlynedd fel Llywodraethwr Ysgol Ardudwy, 28ain cyfarfod safle trwyddedu, Dinas Mawddwy 10-1, pwyllgor neuadd bentref 7-10, Awst 4ydd Hamdden Harlech 4-5, 15ed trwyddedu, Dolgellau. ‘Rwyf hefyd wedi mynychu llawer gymaint o ddigwyddiadau lleol a phosib yn ystod Awst.

Mae Athrawes yn Ysgol Dyffryn Ardudwy yn symund i Gaerdydd ac ‘rwyf yn falch o gael cyhoeddi bod wyth o geisidau wedi dod a bod athrawes ifanc newydd a oedd yn Ysgol Brithdir wedi cael ei phenodi. Mae gwaith adnewyddu a cynnal yn mynd i gael ei wneud ar Traphont Rheilffordd y Bermo a bydd y cynlluniau yn gorfod yn cael eu cymeradwyo gan CADW a all y bont fod ar gau i fyny i dri mis, nid oedd swyddogion trafnidiaeth Gwynedd ddim yn ymwybodol o hyn a bydd y Cyngor yn cael gwybod mewn da bryd o unrhyw rheilffordd yn cau. Byddai Aelodau o’r pwyllgor yn falch o weld tren yn rhedeg rhwng Bermo a Pwllheli os fydd y bont yn cau am amser maith. Cefais wybod fydd y tren 8.00 o’r gloch i’r gogledd o Bermo NAWR yn stopio yn y pentrefi, ond serch hynny mae amryw o drenau Arriva wedi cael eu canslo oherwydd prinder staff adeg yr haf ar tren 8.00 o’r gloch fydd y cyntaf i gael eu canslo. ‘Roedd cyfarfod cadarnhaol rhwng aelodau o’r grwp Adfywio a Anwen Davies yn y neuadd bentref. Mae pwysau yn cael ei roi ar GIC i wneud mwy o ddefnydd o Ysbyty Alltwen er mwyn osgoi teithio i Ysbyty Bangor. Mae sustem Gofal

447..............................................Cadeirydd

Vanguard o roi cleifion yn gyntaf a cynlluniau gofal i siwtio eu anghenion i gael ei ehangu i rannau eraill o Gwynedd a mae y cynllun yn gweithio yn dda. ‘Rwyf yn edrych i mewn i’r oedi o gael parafeddyg i fynychu galwadau mewn cartrefi cleifion a mae hyn oherwydd brysbennu o alwadau. Mae y cyn sarjent Salmon Williams wedi ymddeiol ar ol 20 mlynedd fel Llywodraethwr yn Ysgol Ardudwy a mae yr ysgol yn edrych am Lywodraethwyr i gymeryd ei le o’r ardal hon. Mae pwyllgor y neuadd bentref i weld yn gweithio yn dda a mae y Cyng. Edward Griffiths wedi cael ei benodi yn Is-Gadeirydd. Mae CCG a Cyngor Gwynedd eisiau i gontracwyr lleol dendro am waith i’r gymdeithas dai a mae cyfarfod wedi ei drefnu at 7ed o Fedi rhwng 5.30 a 6.30 yn Ty Menai, Parc Menai, Bangor, gwybodaeth 01248 677338 neu caffael@ccggwynedd.org.uk. Mae yr ysgol arbennig newydd yn Hafod Lon Newydd, Penrhyndeudraeth i fod i agor yn yr hydref. ‘Roedd canlyniadau TGAU i Wynedd yn dda iawn A\* i C yn 70.2% i gymharu i 66% i Gymru, ‘roedd A\* i G yn 99.6%, A\* i C yn 68.4% cynnydd o 63.3%. Mae grantiau ar gael i gynlluniau cymunedol a gwirfoddol gwybodaeth ar 01286 679153 neu cistgwynedd@gwynedd.llyw.cymru. Mae Cyngor Gwynedd yn clampio i lawr ar tipio slei bach a mae y cyhoedd yn cael eu annog i gysylltu ar Cyngor i “reportio problem” ar 01766 771000 neu safmas@gwynedd.llyw.cymru. Mae y Cyngor wedi cytuno cadw y swyddog difa pla a wedi rhybuddio y cyhoedd i’w ddefnyddio neu ei golli. Mae criwcelf i gychwyn yn Theatr Ardudwy, gwybodaeth ar 07711269202 neu www.criwcelf.co.uk. ‘Roedd pryderon wedi cael eu lleisio gan drigolion Talybont ynglyn ar syrcas diweddar, a fe wnaeth swyddogion Gwynedd addo i gadw llygaid ar y syrcas a does ddim cwynion wedi eu derbyn. ‘Rwyf ar gael ynglyn a unrhyw bryder ar 01341 242758 neu 07796833767 neu e.joneswilliams@btinernet.com. Cytunwyd anfon llythyr at Mr. Ben Davies, Trenau Arriva Cymru yn gofyn i’r trenau dal rhedeg o Bermo i Bwllheli pan fydd Bont Bermo wedi cau.

**9.8 CEISIADAU CYNLLUNIO**

**Dymchwel yr adeilad derbynfa presennol a chodi adeilad derbynfa newydd yn cynnwys estyniad i’r ty ynghlwm - Parc Carafanau Caerelwan, Talybont (NP5/58/224D)**

Cefnogi y cais hwn

**Trosi adeilad amaethyddol segur i dy fforddiadwy, gosod tanc septig 3800 litr a gosod tanc olew 1800 ltr - Ynys Gwrtheyrn, Dyffryn Ardudwy (NP5/58/13E)**

Adroddodd y Clerc ei bod wedi derbyn llythyr gan y Parc Cenedlaethol yn hysbysu’r Cyngor bod Asiant yr ymgeisydd wedi tynnu y cais yn nol ar y 31ain o Awst.

**Ceisiadau Cynllunio a penderfyniad arnynt**

Codi estyniad ochr deulawr (bwriad diwygiedig i’r un gafodd ei gymeradwyo o dan ganiatad cynllunio NP5/58/256B dyddiedig 20/10/10) - 12 Glanwerydd, Dyffryn Ardudwy (NP5/58/256C) - caniatau

Adeiladu estyniad deulawr - Plas Bach, Dyffryn Ardudwy (NP5/58/446A) - caniatau

Creu mynediad newydd i gerbydau oddi ar enclifa ar y A496 a ffurfio dreif newydd - Bryn y Bwyd, Talybont (NP5/58/58D) - caniatau

Gosod ffenestri to, insiwleiddio’r wal allanol, adeiladu garej ac ymestyn feranda ac teras y gardd - Bron Werydd, Dyffryn Ardudwy (NP5/58/585) - caniatau

Ailwampio strwythurol yncynnwys gosod cladin allanol - 7 Bryn Awelon, Dyffryn Ardudwy (NP5/58/568A) - caniatau

**9.9 MATERION YN CODI**

**A Cynllun Busnes**

Adroddwyd bod £13,376.93 wedi cael ei wario ers cychwyn y flwyddyn ariannol newydd.

**B Camerau CCTV**

Adroddodd y Cyng. Eryl Jones Williams bod ddim i’w drafod gyda’r mater uchod..

448..........................................Cadeirydd

**C Neuadd Bentref**

Cafodd y Cadeirydd ei longyfarch ar gael ei ethol yn Is-Gadeirydd o bwyllgor y neuadd ag hefyd diolchwyd i Mr. Gwynfor Edwards am osod y plac Er Cof am Mr. Meirion Williams ar y wal tu allan a diolchwyd i’r Cyng. Owen Gwilym Thomas am lenwi y tyllau yn y maes parcio. Adroddodd y Clerc ei bod wedi derbyn e-bost gan Mr. Peter Butterworth, Trysorydd pwyllgor y neuadd yn datgan bod y drysau awtomatig ddim yn gweithio yn iawn a mae cyfrifoldeb y Cyngor, fel perchnogion y neuadd oedd eu trwysio ag yn amgae ffurflen i’r Cyngor gwblhau a’i anfon at gwmni Gilgen. Cytunwyd i lenwi y ffurflen hon.

**D Archwilio’r lloches bws, mynwentydd a parciau chwarae**

Adroddodd y Cyng. Eryl Jones Williams ei fod wedi gwneud yr archwiliad uchod ar ran y Cyngor ac adroddodd fel a ganlyn - bod y lloches bws yn Talybont yn iawn, y lloches bws yn y pentref yn iawn ag hefyd y llochesi bws yn Glan Rhos ag Ystumgwern ond ‘roedd pryder bod marciau yn cael eu gadael ar y gwydr ar ol selotape gael ei dynnu gyda posteri, roedd gardd Penybont a Parc Morlo yn edrych wedi gor-dyfu ag angen eu torri yn nol ar llwybrau angen eu chwynu a cytunwyd gofyn i Mr. Eurig Hughes gario allan y chwynu, ‘roedd y fynwent gyhoeddus yn iawn a fe wnaeth ymwelwyr ganmol y Cyngor am y cyflwr da ag ‘roedd gweithwyr yn agor bedd ag eu bod wedi datgan eu bod yn mynd ar cerrig i gyd o’r ardal. ‘Roedd mynwent Llanddwywe yn daclus gyda blodau wrth y mynedfa ond byddai problem os byddai y coed bach hunan genhedlu yn cymeryd gafael a cytunodd y Cadeirydd ar Is-Gadeirydd ddelio gyda’r mater yma. ‘Roedd mynwent Llanenddwyn yn iawn gyda arwydd yn datgan bod yr Eglwys ar gau oherwydd bod y to ddim yn ddiogel. ‘roedd yr hen barc chwarae yn iawn ond ‘roedd yr arwydd dim oedolion yn y parc chwarae newydd agen ei adnewydd ag ‘roedd difrod wedi cael ei wneud i’r prif arwydd ag hefyd ‘roedd y gwair braidd yn fler ag ‘roedd angen bin newydd a cytunwyd bod y Cadeirydd yn delio gyda’r mater yma ag edrych i mewn i archebu bin wedi ei wneud o ddeunydd ail gylch. Adroddodd y Cyng. Jones Williams ei fod pan yn Talybont wedi sylwi bod rhai bollards priffyrdd wedi cael eu gadael dros y wal ger bont Talybont a bod chwyn a coed yn tyfu rhwng cerrig y bont ar llwybr a cytunwyd cysylltu gyda’r adran priffyrdd ynglyn ar mater yma. Cytunodd y Cyng. Catrin Edwards wneud yr archwiliad y mis nesa.

**E Gwefan y Cyngor**

Adroddodd y Cyng. Mike Tregenza bod y wefan uchod nawr yn fyw ag yn y cyfarfod nesa o’r Cyngor byddai yn dangos y wefan yn gweithio. Fe ddatganodd hefyd ei fod yn bwriadu creu cyfeiriad e-bost grwp ag hefyd cytunwyd adio linc i ddigwyddiadau lleol ar y wefan.

**F Toiledau**

Ddim i’w drafod ar y mater yma.

**G Tapestry**

Ymhellach i’r cyfarfod gyda Mrs Davenport cytunwyd i archebu y ddau dapestry a dal cyfranu £500 i’r Ambiwlans Awyr a rhoi £200 arwahan i Mrs Williams, Tanforhesgan, Ynys am y tapestry. Cytunwyd i wneud y trefniadau terfynol yng nghyfarfod nesa y Cyngor.

**H Carreg Fedd**

Adroddodd y Cyng. Owen Gwilym Thomas bod aelod o’r cyhoedd wedi datgan pryder wrtho bod ddim carreg ar fedd y diweddar Miss Anita Griffiths a’i chwaer ag ei bod yn dal gan y saer maen yn Pwllheli. Am fod Miss Anita Griffiths wedi bod yn brifathrawes yn yr ysgol gynradd leol gofynodd y Cyng. Thomas a fyddai y Cyngor yn gallu gwneud rhywbeth ynglyn a hyn. Ar ol trafodaeth teimlwyd mae mater i’r teulu oedd hyn a cytunodd y Cyng. Thomas drio gael hyd i rai o’r teulu.

**I Cynllun Datblygu Lleol Eryri**

Eglurodd y Cadeirydd ei fod heb orffen mynd drwy yr uchod a byddai yn adrodd yn nol yn y Cyngor nesa.

449.....................................Cadeirydd

**J Cyfarfod gyda Parc Cenedlaethol Eryri - 18.7.16**

Adroddodd y Cyng. Owen Gwilym Thomas bod ef ar Cyng. Eryl Jones Williams wedi mynychu y cyfarfod uchod ar ran y Cyngor ac adroddodd fel a ganlyn - cafwyd anerchiad gan y Prif Weithredwr Mr. Emyr Williams a ddywedodd bod deddf cynllunio newydd wedi ei benderfynnu a bod y Parc Cenedlaethol yn gorfod gwneud ar lawer llai o arian i lawr o 6.1miliwn i 4.3miliwn ag eu bod wedi cael gorchymun i godi llawer mwy o arian am bopeth maen’t yn ei wneud i giesio gwneud y sefyllfa ariannol yn well. Mae y Parc Cenedlaethol i fod i roi llawer mwy o ryddid i ddatblygu economaidd i geisio tynnu gwaith ag yn y blaen. Mr. Emyr Williams ydi Cadeirydd Parciau Cenedlaethol Prydain ar hyn o bryd a mae hon yn swydd 2 flynedd ac fe adawodd Mr. Williams y cyfarfod ar ol ei anerchiad oherwydd fod un o’i blant yn yr ysbyty. Yr ail i siarad oedd Mr. Jonathan Cowley, Cyfarwyddwr Cynllunio a ddatganodd bod y broses o adolygu Cynllun Datblygu Lleol yn cychwyn neu wedi cychwyn a mae’n bwysig fod y Cynghorau Plwyf yn cael mewnbwn i hyn. Fe soniodd wedyn am ail gynllun datblygu a mae gennym tan Mhefin 2017 i wneud hwn a bydd nosweithaiu ymgynghori cyn hir. Y trydydd oedd Rebeca Jones a hi fydd yn gyfrifol am gysylltu a Chyngorau i helpu ffurfio cynllun datblygu newydd a bydd yn cysylltu a ni diwedd y flwyddyn hon a bydd yn gadael i’r Cynghorau Plwyf wybod beth sydd yn mynd ymlaen. Catrin Roberts oedd y siaradwr olaf a oedd yn son am chwylio am fanau agored ag ‘rwyf yn amgae rhestr o fannau y gall fod o ddiddordeb iddi a mae’n debyg fod angen i ni ddwued am y llefydd yn ein hardal ni. Fe gafwyd ambell gwestiwn yn ystod y noson a rhafodaeth ar rai pethau.

**K Cyfarfod gyda Hamdden Harlech ac Ardudwy - 11.8.16**

Adroddodd y Clerc ei bod wedi mynychu y cyfarfod uchod yn nghaffi y pwll nofio ar yr 11eg o Awst a bod cynrychiolaeth o bob Cyngor yn bresennol arwahan i Dyffryn Ardudwy a Talybont a Bermo. Adroddwyd ymhellach bod e-bost wedi ei dderbyn gan Hamdden Harlech ac Ardudwy ynghyd a chopi o gofnodion y cyfarfod hwn ag yn gofyn i’r Cyngor gadarnhau eu bod yn cefnogi opsiwn E. Ar ol trafodaeth trylwyr cytunwyd i gefnogi hyn ag hefyd cadarnhawyd bydd y Cyngor yn cyfranu £9,742 i Hamdden Harlech ac Ardudwy yn ystod y flwyddyn ariannol 2017/18. Cafwyd wahoddiad gan Hamdden Harlech ac Ardudwy i anfon un cynrychiolydd o’r Cyngor i gyfarfodydd y Bwrdd a chytunodd y Cyng. Mike Treganza fynychu y cyfarfod nesa ar ran y Cyngor.

**9.10 GOHEBIAETH**

**A Mrs Sharma**

Wedi derbyn llythyr gan yr uchod yn cwyno am y swn oedd yn dod o’r cae gerllaw pan oedd y diwrnod hwyl yn gael ei gynnal ddechrau mis Awst.

**B Eglwysi Bro Ardudwy**

Wedi derbyn llythyr gan yr uchod yn tynnu sylw y Cyngor yn nol y map amgaedig, bod y Cyngor yn gyfrifol am y gwaith canlynol yn mynwent Eglwys Llanddwywe - y wal terfyn sydd ochor de-ddwyreiniol i’r fynwent wedi bolio allan ag angen sylw ag hefyd ar yr ochor ogleddol o’r capel bod wal gerrig gyda olion reiliau hearn ar ei phen a bod rhain wedi rhydu yn ddifrifol ag yn finiog iawn ag angen eu tynnu, ag hefyd yn diolch i’r Cadeirydd am gario allan y gwaith ffensio o amgylch y twll mawr ar ran y Cyngor a datganodd y Cadeirydd ei fod wedi codi y ffens o amgylch y twll mawr yma ar ei gostau ei hun. Cytunodd y Cadeirydd gyfarfod a Pam Odam ar y safle am bod y Cyngor ddim yn siwr a hwy oedd yn gyfrifol am y rhan yma o’r fynwent.

**9.11 ADRODDIAD Y TRYSORYDD**

Adroddodd y Trysorydd bod £20,471.07 yn y cyfrif rhedegol, £1,319.62 yng nghyfrif y cae chwarae,£7,539.98 yn y cyfrif wrth gefn a £86.55 yng nghyfrif y Cadeirydd.

**Anfonebau angen eu talu ers y cyfarfod diwethaf**

Mrs Annwen Hughes - £294.00 (cyflog) + £363.25 costau = £657.25 (Gorffennaf ag Awst)

Mr. Eurig Hughes - £425.00 - torri gwair y llwybrau cyhoeddus

450..........................................Cadeirydd

Mr. Eurig Hughes - £126.00 - torri gwair mannau cyhoeddus eraill (Mehefin, Gorffennaf ac Awst)

Cyng. Eryl Jones Williams - £17.10 - costau teithio

Mr. Gary Martayn £1,220.00 - torri gwair

**Derbyniadau ers y cyfarfod diwethaf**

Cyngor Gwynedd - £10,000.00 - hanner y precept

**Anfonebau wedi eu talu ers y cyfarfod diwethaf**

Catrin Sorya Williams - £135.88 - cyfieithu

**9.12 UNRHYW FATER ARALL**

Datganwyd pryder bod adeiladwaith y ty newydd ar safle yr hen le Sefydliad y Merched yn Talybont ddim yn cadw i’r cynlluniau a gofynnwyd i’r Clerc ysgrifennu at y Parc Cenedlaethol yn lleisio pryderon y Cyngor.

Gofynodd y Cyng. Mike Tregenza beth oedd cynlluniau hir dymor i’r pentref ag fe ddatganwyd bod hyn yn cael ei benderfynnu gan y Parc Cenedlaethol a Cyngor Gwynedd.

Gofynnwyd i’r Clerc ysgrifennu at yr Adran Priffyrdd i dynnu eu sylw bod y ffos sydd yn rhedeg trwy llwybr cyhoeddus rhif 50 angen ei glanhau yn enwedig ger Pentre Mawr.

Gofynnwyd i’r Clerc ysgrifennu i holi am mwy o farciwyr i lwybr yr arfordir.

**ARWYDDWYD................................................................Cadeirydd**

**DYDDIAD........................................................................**

446.